पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड-19 को रोकने हेतु सरकार के विशेष सचिव, गृह विभाग, बिहार, पटना के निदेश के आलोक में कोविड संक्रमण के मामलों को नियंत्रण करने हेतु अतिरिक्त प्रतिबंध लागू किये गए हैं जो 15 मई तक लागू रहेगा। जिला पदाधिकारी यशपाल मीणा द्वारा अंतर-राज्यीय/अंतर -जिला ई-पास निर्गत करने हेतु उज्जवल कुमार सिंह अपर समाहत्र्ता-सह-अपर जिला दण्डाधिकारी, नवादा को नोडल पदाधिकारी के रूप में प्राधिकृत किया गया है। ई-पास निर्गत करने के लिए ई-पास कोषांग का गठन किया गया है, जिसमें नोडल पदाधिकारी के अलावा अन्य पदाधिकारियों एवं कर्मियों की प्रतिनियुक्ति की गई है।
इस कोषांग का दायित्व अन्तरराज्यीय एवं अंतर-जिला ई-पास के लिए प्राप्त आवेदनों की समुचित जांच करना, राज्य सरकार के दिशा निर्देशों के अनुरूप सभी वैध आवेदनों को स्वीकृत कर उन्हें ई-पास निर्गत करना है। स्वास्थ्य से जुड़ी गतिविधियों में संलग्न वाहन एवं स्वास्थ्य प्रयोजनार्थ प्रयुक्त निजी वाहन, अनुमान्य कार्याें से संबंधित कार्यालयों के सरकारी वाहन, वैसे निजी वाहन जिन्हें जिला प्रशासन द्वारा किसी विशेष कार्य हेतु ई-पास निर्गत है, सभी प्रकार के माल वाहक वाहन, वैसे निजी वाहन जिनमें हवाई जहाज/ट्रेन के यात्री यात्रा कर रहे हो और उनके पास टिकट हो, कर्तव्य पर जाने हेतु सरकारी सेवकों एवं अन्य आवश्यक सेवाओं के निजी वाहन, अन्तर्राज्यीय मार्गाें पर अन्य राज्यों को जाने वाले निजी वाहन को जाने की अनुमति रहेगी।
व्यक्तिगत, अधिकारिक एवं व्यापार से संबंधित अन्तर-जिला एवं अन्तर-राज्यीय ई-पास के लिए अपर समाहत्र्ता-सह-जिला दण्डाधिकारी, नवादा का मो नं0-9473191257 को प्राधिकृत पदाधिकारी के रूप में प्रतिनियुक्त किया गया है। एवं व्यक्तिगत, अधिकारिक एवं व्यापार से संबंधित जिला के भीतर ई-पास के लिए उमेश कुमार भारती, अनुमंडल पदाधिकारी नवादा सदर, मो. नं.-9473191258 एवं श्री चन्द्रशेखर आजाद, अनुमंडल पदाधिकारी रजौली, मो. नं.- 9473191259 को प्रतिनियुक्त किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn